মহাপ্রস্থানিকপর্ব
মহাপ্রস্থানিকপর্ব (সংস্কৃত: महाप्रस्थानिक पर्व) মহাভারতের ১৮ টি পর্বের মধ্যে ১৭তম পর্ব । এতে ৩ টি অধ্যায় আছে । এটি মহাভারতের ক্ষুদ্রতম পর্ব। মহাপ্রস্থানিকপর্বে পাণ্ডবদের ভারত ভ্রমণ, হিমালয় অভিমুখে যাত্রা এবং মেরু পর্বৎ থেকে স্বর্গারোহণ এর কথা বর্ণিত হয়েছে। তাঁদের প্রস্থানের পথে এক কুকুর তাঁদের পিছু নেয়। যাত্রাপথে সবার আগে দ্রৌপদী প্রাণ হারান। মধ্যপথে বাকি চার পাণ্ডবও প্রাণ হারান। কেবল যুধিষ্ঠির একা মেরু পর্বতে আরোহণ করেন। বাকিদের স্বশরীরে স্বর্গে না যাওয়ার কারণও এখানে বলা হয়েছে।